open-index/open-wikipedia-markdown huggingface dataset:
Cremifaniidae

**Cremifaniidae** er en liten familie av små fluer som bare omfatter tre kjente, nålevende arter. I tillegg er det beskrevet en art fra ravfossiler. To av de tre artene finnes i Europa, men ingen er funnet i Norge. De blir ofte regnet som en delgruppe av bladlusfluene.

## Utseende
Små (1,5 - 2,6 mm), livlig fargede fluer. Ryggen er sølvgrå, kroppssidene mørkegrå og ryggens sider gulhvite. Hodet er kort og bredt, med middels store fasettøye|fasettøyne som er lenger enn de er høye. Ved innerkanten av hvert fasettøye sitter to børster, i tillegg er det to par kraftige børster i bakhodet og et lite børstepar mellom punktøye|punktøynene. Antenne|Antennene er tre-leddete, fremoverrettede, de to innerste leddene er ganske små, det tredje leddet er rundt med en tydleig to-leddet antennebørste (arista) festet nær roten. Den ytterste delen av antennebørsten er spydspiss-formet hos arten *Cremifania lanceolata*. Kinnbørster (vibrissae) mangler. Munndelene er små og lite påfallende. Brystet (thorax) er sølvgrått på oversiden, med gule sidekanter. Kraftige børster finnes bare langs sidekanten. Vingene er lyst gråaktige, mørke ved roten. Noen celler i vingen er gjerne mørkere enn resten. Tre lange, rette årer munner i vingekanten nær spissen. Beina er korte og slanke. Bakkroppen er sylindrisk. Larvene er flate, noe tilspisset i hode-enden, med to små, fingeraktige utvekster på siden av hvert ledd. Huden er dekket av ulike slags små pigger og vorter.

## Levevis
Biologien er godt kjent for *Cremifania nigrocellulata*, ikke for de andre artene. Denne lever som parasitt på bartrelus (familien Adelgidae), som er nebbmunner beslektet med bladlus. Fluen kan holde disse skadedyrene i sjakk og ble derfor innført fra Europa til Canada og USA. Fluene overvintrer som pupper, de voksne fluene klekkes om våren. Hunnene legger 5-6 egg hver dag, totalt 50-80. Utviklingen skjer raskt, det tar 16-18 dager fra egg til puppe, og det er to generasjoner hvert år. Puppestadiet kan vare ganske lenge. Man vet ikke hva det to andre artene lever av, men også disse synes være knyttet til bartrær.

## Systematisk inndeling

* Ordenen tovinger, Diptera
** fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien Lauxanioidea
****** Familien **Cremifaniidae**
******* Slekten *[[Cremifania]]* Czerny, 1904
******** *[[Cremifania lanceolata]]* Papp, 1994  – Ungarn
******** *[[Cremifania nearctica]]* McAlpine, 1963  – New Mexico
******** *[[Cremifania nigrocellulata]]* Czerny, 1904  – Europa, innført til Nord-Amerika
******* Slekten *[[Procremifania]]* Hennig, 1965  – bare kjent fra fossiler
******** *[[Procremifania electrica]]* Hennig, 1965  – beskrevet fra Baltisk rav

## Kilder
* Papp, L. 1998. Family Cremifaniidae. I: Papp, L. og Darvas, B. (red.): *Contributions to a Manual of Palaearctic Diptera*. 3: 409-414. Science Herald, Budapest.

## Eksterne lenker
*
Nebraska (album)

***Nebraska*** er Bruce Springsteens sjette album. Det kom ut i 1982. Albumets innhold er svært countryrelatert. Platen er også svært lavmelt og «nakent», i og med at låtene er spilt inn på en svært spartansk måte, med kun Springsteen og hans instrumenter. Det blir sagt at han spilte inn albumet på kjøkkenet hjemme, på en firespors båndopptaker.

Selv om dette albumet kunne likne et kommersielt selvmordsforsøk, etter at Bruce Springsteen hadde blitt verdenskjent som rockestjerne med albumet *[[The River]]* to år før, blir *Nebraska* av mange sett på som et av hans beste. Albumet regnes som en *klassiker* av musikkavisen Panorama.

## Sporliste
Alle sangene er skrevet av Bruce Springsteen.

#«Nebraska» – 4:32
#«Atlantic City» – 4:00
#«Mansion on the Hill» – 4:08
#«Johnny 99» – 3:44
#«Highway Patrolman» – 5:40
#«State Trooper» – 3:17
#«Used Cars» – 3:11
#«Open All Night» – 2:58
#«My Father's House» – 5:07
#«Reason to Believe» – 4:11

## Personell
* Bruce Springsteen – vokal, gitar, munnspill, mandolin, klokkespill, tamburin, orgel

## Litteratur
*

## Eksterne lenker
*
Nue

**Nue** (鵺) er en skapning fra japansk mytologi. Den har en apes hode, en tanukis kropp, en tigers bein, og en slange istedenfor hale. En nue kan også omforme seg selv til en svart sky og sveve rundt. På grunn av dens utseende, blir den noen ganger referert til som en *japansk [[kimære (uhyre)|kimære]]*.

Nue bringer ulykke og sykdom. Ifølge fortellingen om Heike, ble den japanske keiseren syk etter at en nue bosatte seg på taket av hans palass, sommeren 1153. Først etter at samuraien Minamoto no Yorimasa drepte skapningen, ble keiseren frisk igjen. 

## Trivia
*Å spise en nue skal visstnok kurere hikke.
*Nue er også en type japansk svarttrost som blir sett på som et tegn på ulykke.
Skråbjelke

**Skråbjelke** er en grafisk figur som er mye brukt i våpenskjold allerede fra middelalderen og i alle europeiske land. Skråbjelken er  en type heroldsfigur i heraldisk språkbruk.

Skråbjelken er formet som et bredt bånd som går på skrå fra skjoldets ene øvre hjørne til nedre hjørne på motsatt side av skjoldet. Hvis skråbjelken går fra øvre høyre hjørne, sett fra tilskuerens side, kalles den i blasoneringer for en *venstre skråbjelke*. (Retningene høyre og venstre er i blasoneringer motsatt av hva tilskueren ser. Tanken er at våpenet blir beskrevet av den som bærer det.)

En skråbjelke som ikke berører skjoldets sidekanter, blir kalt for *svevende skråbjelke*.

Dersom en skråbjelke er smal og tynn, blir den kalt for en *streng*, bl.a. i Nittedals kommunevåpen fra 1987. Nittedal har to skråstilte strenger ved siden av hverandre og de blir i blasoneringen betegnet som en *tvillingstreng*. Modum kommunes våpen har en skråstilt *trillingstreng* dannet ved bølgesnitt.

Sidekantene til en skråbjelke kan være formet som forskjellige snitt. Skråbjelken kan dermed bli bølgeformet, ha spisser eller andre former, f.eks. Saudas kommunevåpen fra 1976 som har "en trillingstreng med bredtannet snitt".

Skråbjelken kan være fulgt av mindre figurer over og under skråbjelken. Det kan også være lagt småfigurer inne på skråbjelken, så som i slektsvåpen for Kløcker og Knoff.

## Litteratur
**Norsk**
* C. M. Munthe: «Norske slegtsmerker», *[[Norsk Slektshistorisk Forening|Norsk slektshistorisk tidsskrift]]*, bd. I, Oslo 1928
* Hans Cappelen: *Norske slektsvåpen*, Oslo 1969 (2. opplag Oslo 1976)
* Herman L. Løvenskiold: *Heraldisk nøkkel*, Oslo 1978
* Hans Cappelen og Knut Johannessen: *Norske kommunevåpen*, Oslo 1987 (med tilleggshefte 1988)
* Jan Raneke (redaktør): *Nordisk heraldisk [[terminologi]]*, Lund 1987 (med heraldiske faguttrykk på bokmål og nynorsk)
* Harald Nissen og Monica Aase: ''Segl i Universitetsbiblioteket i Trondheim'', (Trondheim 1990)

**Andre land**
* Poul Bredo Grandjean: *[[Dansk]] Heraldik*, København 1919 (bare dansk-norsk adelsheraldikk og i dag å anse som foreldet)
* le Baron Stalins: *Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch*, Paris 1952
* Carl-Alex. von Volborth: *Alverdens heraldik i farver*, Politikens Forlag, København 1972 (oversatt av Sven Tito Achen)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Michel Pastoureau: *Traité d'héraldique*, Grands manuels Picard, Paris 1979 (nye utgaver 1993, 1997, 2003)
* Carl-Alex. von Volborth: *Heraldry – Customs, Rules and Styles*, Dorset 1981
* Sven Tito Achen: *Danmarks kommunevåbener + [[Færøyene|Færøernes]] og [[Grønland]]s*, København 1982
* Carl-Alex. von Volborth: *The Art of Heraldry*, Dorset 1987
* Jan Raneke: *Svensk adelsheraldik*, Malmö 1990 
* Magnus Bäckmark og Jesper Wasling: *Heraldiken i [[Sverige]]*, Lund 2001
Jens Amundsen

**Jens Engebreth Amundsen** (1820&ndash;1886) var en betydningsfull norsk skipsreder i andre halvdel av 1800-tallet. Han var gift med Gustava Sahlquist i 1863.

Han var sønn av Ole og Anne Kristine Amundsen, og far til Roald Amundsen, Jens Ole Amundsen, Leon Amundsen og Gustav Sahlquist Amundsen.

På begynnelsen av 1850-tallet kjøpte Jens og hans brødre i Amundsenrederiene et landområde på Vesten i Borge, like ved Sarpsborgs havn i Sannesund. På Hvidsten Østre bygget de fem hus i rask rekkefølge, en stor brygge til Glomma, utrustningsområde for sin seilskipsflåte og fikk hoveddelen av den internasjonale trelasteksporten for Hafslund og Borregaard. Jens Amundsen og hans brødre flyttet med sine familier inn i hvert sitt hus, flere av dem i «skipperhusstil». I huset som ble kalt "Tomta"  ble Roald Amundsen født 16/7 1872. "Tomta" er i dag et museum. Hele eksteriøret og flere av rommene er uforandret siden byggeåret 1858.

I 1866 var Gustava med kaptein Amundsen på en reise fra Europa til Kina med barken «Konstantin». Vel framme i Macao ble Roalds eldste bror, Jens Ole født om bord. .På hjemreisen ble kaptein Amundsen overfalt under et mytteri blant de 300 kuliene som  «Konstantin» skulle frakte fra Kina til Havanna i Karibia. Amundsen ble reddet av Christian Henriksen som var styrmannen ombord, men fikk et øksehugg i ansiktet og det sies at han siden hadde et karakteristisk arr fra øret og ned til munnviken.  Episoden er omtalt i Odd Arnesens biografi *Roald Amundsen som han var*, som ble utgitt første gang i 1929, i Olaf Ditlev-Simonsens selvbiografi *En sjøgutt ser tilbake*, og i Tor Bomann-Larsens store biografi *Roald Amundsen &ndash; en biografi* fra 1995. Bomann-Larsen føyet til at kaptein Jens Amundsen tvang mytteristene til å dømme sin opprørsleder til døden.

## Referanser


## Kilder
*https://web.archive.org/web/20071027071824/http://digitalarkivet.uib.no/ Hvaler 1816-1845 side 26.
*https://roaldamundsen.no/
Pål Johan Karlsen

**Pål Johan Karlsen** (født 27. juni 1975 i Bodø) har doktorgrad i psykologi og er forfatter og redaktør. Han har tidligere skrevet om psykologi i *[[Dagbladet Magasinet]]* og *[[A-magasinet]]* og vært tilknyttet Institutt for psykologi, Universitetet i Tromsø.

Han tok en mastergrad i kognitiv psykologi som Fulbright-stipendiat ved New York University  i 2002 og tok doktorgraden i psykologi ved Universitetet i Oslo  i 2004 på temaet hukommelse med avhandlingen *Effects of phonological similarity and familiarity in episodic memory tasks*. Deretter var han gjesteforsker ved New York University 2004–2007 og siden forsker ved Institutt for psykologi ved Universitetet i Tromsø 2008–2014.

Han var redaktør i *[[Tidsskrift for Norsk Psykologforening]]* 2007–2013. I samarbeid med Psykologiforbundet etablerte han i 2014 Psykologisk.no, en bransjeavis for fagfolk og psykologi-interesserte, og *[[Scandinavian Psychologist]]*, Nordens første vitenskapelige Open Access-tidsskrift i generell psykologi. Han fungerer begge steder som ansvarlig redaktør. I 2015 etablerte han forlaget Krutt & Plutt med base i New York.

Karlsen har også bakgrunn som journalist og debuterte i 2002 med romanen *Daimler.*

## Bibliografi
*  *Daimler* &ndash; roman 
*  *Slik får du bedre hukommelse* &ndash; sakprosa 
*  *Hva er hukommelse* &ndash; i Universitetsforlaget serie *[[Hva er-bøkene|Hva er]]* 
*  *Psykologi: Inngangsporten* &ndash; sakprosa 
*  *Psykologi i et nøtteskall* &ndash; sakprosa 
*  *The Stormwater Drains in Canberra* &ndash; roman

## Priser
* Nordland fylkeskommunes forfatterstipend 2004

## Referanser


## Kilder
* Presentasjon av Pål Johan Karlsen i Forfatterkatalogen på Forfattersentrums nettsider

## Eksterne lenker
* Pål Johan Karlsens nettside 
* Psykologisk.no
* Forfatterpresentasjon hos Universitetsforlaget
* Forfatterpresentasjon hos Aschehoug forlag
Guds lam

**Guds lam** eller *Agnus Dei* er en symbolsk figur brukt i kunst, og blant annet i stilisert form, i våpenskjold, segl og andre kjennetegn. 

Uttrykket «Guds lam» er hentet fra Bibelens nye testamente i allegorisk omtale av Jesus Kristus, bl.a. fra døperen Johannes. Guds lam er derfor i utgangspunktet et Jesussymbol, men har også vært brukt for å symbolisere navn og annet.

Vanligvis blir den stiliserte figuren Guds lam avbildet som et lam med et kors eller en stang med et flagg eller en fane. Lammet står og holder korset eller stangen i det ene, bøyde forbenet, slik at korset/stangen går på skrå opp over lammets rygg. Hvis lammet holder en stang med flagg eller fane, er motivet normalt et kors. Noen ganger er lammet gjengitt med en sirkelrund glorie rundt hodet. Lammet kan også ha en blodsprut fra brystet ned i en kalk eller et beger.

Korsfanen er antakelig den samme som vi ser i kunstneriske og kirkelige framstillinger av Jesus i det han trer opp fra - eller ut av - graven ved oppstandelsen fra de døde. Han holder en slik fane for å markere at han har overvunnet døden og på den måten kan sies å ha seiret. Hans fane med korsmotivet blir kalt for «seiersfanen». Vi kan se flere slike bilder og utskårne avbildninger av Jesus med seiersfanen i norske og utenlandske kirker, bl.a. på toppen av altertavler.

Vi finner slike Guds lam i våpenskjold helt fra middelalderen, men i Norge særlig på 1600- og 1700-tallene. Et Guds lam med korsflagg inngikk som landskapsvåpen for Gotland blant feltene i de dansk-norske unionskongenes våpen. I bysegl for Visby er det et Guds lam fra ca. 1280.

I norske person- og slektsvåpen finnes Guds lam, bl.a. i skjoldet til slekten Faye som er brukt fra siste del av 1700-tallet, og i hjelmtegnet til slekten Lammers som et talende våpen. En variant er en saubukk med korsflagg, som finnes i skjoldet til slekten Kallevig fra og med Salve Johannessen Kallevigs segl (død 1794).

## Litteratur
* Hans Krag: *Norsk [[heraldisk]] mønstring fra [[Frederik IV av Danmark og Norge|Fredrik IV]]’s regjeringstid 1699-1730*, Drøbak 1942 – Kristiansand S 1955
*Hans Cappelen: *Norske slektsvåpen*, Oslo 1969 (2.opplag Oslo 1976)
* Odd Fjordholm, Erla B. Hohler m. fl.: «Geistlige segl fra Nidaros bispedømme», *Norske sigiller fra middelalderen III*, Riksarkivet, Oslo 2012
Muscoidea

* åkerfluer Scathophagidae
* Møkkfluer
* grønnsakfluer
* Fanniidae

**Muscoidea** er en gruppe (overfamilie) av fluer som omfatter fire artsrike familier. Det mest kjente medlemmet av gruppen er nok husfluen (*Musca domestica*). Disse fluene er middelsstore til store, og sterkt hårete. Mange arter følger mennesket, enten inne i hus, eller knyttet til våre kulturplanter og husdyr. Noen arter er alvorlige smittespredere fordi de gjerne veksler mellom å spise fra avføring og matvarer, andre gjør skade på dyrkede planter eller plager mennesker og husdyr. På den andre sider er noen arter nyttige som naturlige fiender av de skadelige artene.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** (Under)gruppen Calyptratae
****** Overfamilien **Muscoidea**
******* Familien åkerfluer, Scathophagidae
******* Familien grønnsakfluer, Anthomyiidae
******* Familien møkkfluer, Muscidae
******* Familien Fanniidae

## Eksterne lenker
*
Calçoene

**Calçoene** er en kommune i delstaten Amapá i nordregionen av Brasil. Kommunen ligger i Amazonasbassenget, nær grensen til Fransk Guyana og har om lag 7500 innbyggere. Tidligere var det en russisk emigrantkoloni i byen.

I mai 2006 annonserte arkeologer at de hadde funnet et pre-kolonialt astronomisk observatorium nær Calçoene. Observatoriet er anslått å være mellom 500 og 2000 år gammelt. Arkeolog Mariana Petry Cabral fra Instituto de Pesquisas Científicas e Tecnológicas do Estado do Amapá, IEPA (Amapás Institutt for vitenskapelige og teknologiske undersøkelser) fortalte da at observatoriet består av 127 steinblokker som er plassert i en ring ca. 30 meter i diameter. Noen av steinene er opp til tre  meter høye.

## Referanser

## Eksterne lenker
* 
* 'Amazon Stonehenge' – Fra Yahoo
* 'Brazilian Stonehenge' - Fra BBC med oversiktsbilde
* Foto fra funnstedet 
* Arkeoastronomi-historie 
* Live Science – Arkeologer oppdager 'brasiliansk Stonehenge'
Stan Marsh

**Stanley Marsh** er en fiktiv person og en av de fire hovedpersonene i den animerte amerikanske tv-serien South Park. Stan er 9 år i serien og er bestevenn med Kyle Broflovski. Stan har også en storesøster som heter Shelly Marsh som iblant slår ham. Hans foreldre er Randy Marsh og Sharon Marsh, og de bor sammen i byen South Park. Det er også Stan som som oftest uttaler den kjente replikken «Oh my God! They killed Kenny!» når Kenny dør i en episode.

Han kan ved visse sammenhenger være guttenes anfører. Stan er forelsket i Wendy Testaburger, og en stadig tilbakevendende spøk er at Stan kaster opp hver gang Wendy snakker til ham. Stan er den mest normale i gjengen, da han ifølge produsentene er en blanding av de andre karakterene sine særtrekk. 

Stan er også basert på den ene South Park-skaperen Trey Parker (som også har stemmen til figuren), og har samme fødselsdato og samme navn på familiemedlemmer. Det sies også at Stans meninger i serien generelt også er Trey Parkers. 

## Utseende og personlighet
Stan Marsh har en blå lue og brun jakke. Stan fremstår i serien som kanskje den mest jordnære og realistiske av guttene. I mange episoder, men særlig Asspen og Stanleys Cup, blir Stan dratt inn i ekstreme situasjoner der han må bevise seg selv til tross for at han egentlig er totalt likegyldig til utfordringen. I motsetning til hans far som har en tendens til å overdramatisere og overmystifisere til lattelige høyder, virker Stan å være mye mer nøktern og skammer seg ofte over faren sin. Han kan enkelte ganger fremstå som mer følsom enn de andre guttene, og har i enkelte episoder vist å bry seg om dyr, som i Fun with Veal og Whale Whores.
Kyle Broflovski

**Kyle Broflovski** er en fiktiv person fra den animerte tv-serien South Park. Han er en av de fire hovedpersonene som bor i byen South Park. 
Kyle er oppvokst i en jødisk familie med noen jødiske tradisjoner, i lag med faren hans Gerald Broflovski, moren Sheila Broflovski og hans adopterte lillebror Ike Broflovski fra Canada. 
Hans beste venn er Stan Marsh og de to har ganske like personligheter, og er stort sett enige og har oftest samme meninger om det som skjer i byen. Kyle blir ofte diskriminert av Eric Cartman fordi han er jøde, og de to fremstår paradoksalt som både som venner og som bitre fiender, da de hele tiden kommer i uenigheter og krangler, men på et eller annet merkelig vis fortsatt er venner. 

Kyle sin stemme er dubbet av en av seriens to skapere, Matt Stone. Kyle er også basert på Matt Stone, og har dermed samme fødselsdato og samme foreldrenavn i Gerald og Sheila(Ike er derimot ikke basert på en ekte lillebror, da Matt kun har en lillesøster). Kyle sine meninger om det som skjer i serien sies å vanligvis være identisk med Matt Stone sine. 

## Utseende og personlighet

Kyle kjennetegnes med grønn ushanka på hodet, grønne votter, en orange ytterjakke og mørkegrønne bukse. Han har en svær orange jewfro-frisyre, men vanligvis har han på seg hatten fordi han skjemmes av håret. Vanligvis blir Kyle ansett som den mest intelligente av guttene, og gjør det veldig bra på skolen. Dette kommer også frem fordi resten av befolkningen i South Park oftest er så absurd dum, da Kyle og Stan ofte er de eneste i serien som noenganger virker å ha et snev av fornuft. Kyle er også den som kan virke å ha høyest moral av guttene, og er den som oftest reagerer på Eric Cartman sine ofte umoralske og ville påfunn og ellers urettferdighet(i motsetning til Stan som oftere lar ting bare være). Kyle i lag med Stan virker også å være opptatt av i slutten av mange episoder å trekken moralsk slutning ut fra det de har opplevd, og da starter han ofte nøkkelsetningen "You know, I've learned something today.." 
Kyle virker også å være sympatisk og glad i lillebroren sin Ike.
Beira

**Beira** er den nest største byen i Mosambik. Den ligger ved kysten midt i landet ved utløpet av elven Pungwe i provinsen Sofala. Byen hadde en befolkning på  533 825 i 2017. Havnen er viktig for regionen da den fungerer som en inngangsport til både det indre området og innlandsnasjonene Zimbabwe, Zambia og Malawi.

Byen ble grunnlagt av portugisere i 1890 under navnet Chiveve. Den erstattet raskt Sofala som den viktigste havnen i territoriet som ble administrert av Portugal. Byens navn ble endret tli Beira til ære for Portugals kronpris Dom Luis Filipe som i 1907 var den første fra den portugisiske kongefamilien som besøkte Mosambik. Portugals kronprins hadde tradisjonelt tittel som prins av Beira, en provins i Portugal. 

Beira var kjernebyen for RENAMO i Mosambiks borgerkrig som tok slutt i 1994. RENAMO er nå et anerkjent politisk parti, og Beira forblir dets kjerneområde i valgene.
 
I kolonitiden var Beira kjent for sin store engelskspråklige befolkning, og den var et yndet feriemål for hvite rhodesere. En påminnelse om dette er det tidligere *[[Grande Hotel Beira|Grande Hotel]]* nær bredden til Indiahavet. Hotellet ligger nå nesten i ruiner, og okkuperes fremdeles av rundt 1&nbsp;000 fattige beirere.

Beira, sammen med Maputo og store deler av det sørlige Mosambik, ble dekket av flom i 2000. Millioner var hjemløse og hundrevis døde. Flommen hadde negativ innvirkning på den lokale økonomien.

Attraksjoner i byen inkluderer dens katedral, fyrtårn og Makuti-stranden. Her ligger også en internasjonal flyplass, og byen er endestasjon til en jernbane-linje som går til Harare.
Tete

**Tete** er hovedstaden i provinsen Tete i Mosambik. Den har en befolkning på 104 832 (1997). Den ligger ved Zambezi-elven og er stedet til en av de fem broene som krysser den. Byen var et viktig swahili-handelssenter før kolonitiden, og nå ligger det en flyplass der.
Borneohund

**Borneohund** eller **ibanhund** er urhund (*Canis dingo*), men renheten er fortsatt uavklart. Typen er kjent som jakthund for en rekke stammer (hodejegere og andre) som lever på Borneo.

## Opprinnelse og alder
Det er nærmest umulig å si noe sikkert om opprinnelsen til denne hunden. Det er kjent at folk i Sørøstasia for omkring 5&nbsp;000 år siden tok seg ut til en rekke av øyene i Stillehavet utenfor Asia. De kan ha bragt med seg slike hunder, som senere ble bragt til Oseania. Opphavet er sannsynligvis asiatisk dingo, som den  svenske forskeren *Peter Savolainen* avdekket også er opphavet til australsk dingo. I så fall kan man regne med at typen har utviklet seg fra domestiserte hunder og som kan ha eksistert på Borneo mer enn 3&nbsp;000 år.

Borneohunden viser en rekke likhetstrekk med ny-guinea syngehund, som finnes i fjellskogene på Papua Ny-Guinea. Spesielt den brede skallen gir assosiasjoner. Som syngehunden er også borneohunden mindre enn sine slektninger i Australia, men allikevel typisk for urhunder.

## Utseende, anatomi og fysikk

Borneohunden er helst gyllen rødbrun/rustrød (andre farger finnes, også nærmest sort eller hvit) og kan ha mørkere innslag i hårtuppene på bakparten og halen, hvit på undersiden av halsen og foran på brystet, nederst på beina (sokker) og ytterst på haletippen. Skallen er bred (har fellestrekk med Thai ridgeback) og snutepartiet kan ha sort maske, men masken kan variere noe i omfang. Pelsen som sådan er tett og middels kort. Også ørene er mindre enn hos dingoen og er bredere ansatt.

Borneohunden har ofte forstørrede rovdyrtenner, men dette varierer (kanskje på grunn av hybridisering). Den har en utrolig myk og bevegleig anatomi, og kan i likhet med norsk lundehund spre ut skulderbladene i nesten 90 graders vinkel, samt bøye hodet rett bakover, til snutespissen når ryggen. Den lever i nær tilknytning til mennesker og har trolig et kosthold som består av mye karbohydrater (matrester), men den nøyaktige dietten er uklar og trolig svært varierende. I størrelse blir den ca. 35-46 cm i skulderhøyde og veier omkring 10-16 kg.

## Bruksområde
Borneohunden er en ypperlig brukshund for stammefolkene på Borneo, som bruker den som jakthund og vakthund. Den er meget utholdende og har et sanseapparat som langt overgår vanlige tamhunders, men den egner seg dårlig som familiehund for vanlige mennesker. Borneohunden er kjent for å være en god treklatrer, uten at dette har blitt dokumentert i særlig grad. Av type er dette en hund som jakter aktivt med både syn, lukt og hørsel.

## Lynne og væremåte
Borneohunder er svært livlige og meget aktive. Den kan være leken og er meget lojal mot de den kjenner og liker, men ofte svært skeptiske, nærmest aggressiv mot fremmede. Om den skal bli en familiehund trenger den tidlig og massiv sosialisering alt i 4-8 ukers alder, og siden mye mosjon og psykiske utfordringer for å trives. De knytter seg sterkt til flokken og passer kun for mennesker som har erfaring med svært primitive hunder og rovdyr.

## Annet
Borneohunden har få eller ingen arvelige sykdommer i sitt naturlige habitat på Borneo.
48 (tall)

**48** (**førtiåtte**, også skrevet *åtteogførti* på riksmål) er det naturlige tallet som kommer etter 47 og kommer før 49. 48 er et partall.

48 er atomnummeret til Kadmium.

48 er XLVIII på romertall.

## Annet
**48** er også:
*Antallet timer i to dager.
Let’s Learn Japanese

**Let's Learn Japanese** er et japanskkurs for engelsktalende produsert av Japan Foundation, fra 1984. Kurset ble sendt på fjernsyn med en episode per dag, og tekstbøker med oversettelser og oppgaver ble laget til serien. 

Programlederen Mary Althaus presenterer både små uavhengige videoklipp laget for serien, og utdrag fra serien *[[Yan and the Japanese People]]*. Denne viser en sammenhengende historie om Yan som akkurat har kommet til Japan, og hans liv der.

To sesonger ble laget av kurset, «Let's Learn Japanese Basic I» og «Let's Learn Japanese Basic II».
Cahora Bassa

**Cahora Bassa** er det sørlige Afrikas nest største kunstige innsjø og ligger i provinsen Tete i Mosambik. Navnet ble også brukt i kolonitiden.

Cahora Bassa-demningen er en av de tre betydelige demningene i Zambezi-elvesystemet, de andre er Kariba-demningen og Itezhi-Tezhi-demningen. Itezhi-Tezhi ligger ikke på hovedstrømmen til Zambezi, men på bielva Kafue. Byggingen av Cahora-Bassa-demningen ble satt i gang i 1969, og fyllingen av demningen startet i desember 1974. Innsjøen har nådd sin maksimale lengde og bredde på henholdsvis rundt 250 km og 38 km. Den dekker et område på 2700 km² med en gjennomsnittsdybde på 20,9 m. Den ble drevet av Hidroelectrica de Cahora Bassa og var eid av Mosambik med 18% av aksjene og Portugal som hadde de resterende 82% av aksjene.

Siden demningen ble satt i drift, har Zambezi som har det fjerde største nedslagsfeltet i Afrika, fått en langt mer regulert flyt. Et betydelig kapenta–fiske har utviklet seg i innsjøen. Det er antatt at kapentaen kommer fra Karibasjøen hvor den ble innført fra Tanganyikasjøen. Den årlige fangsten av kapenta i Cahora Bassa i 2003 var mer enn 10&nbsp;000 tonn.

## Kilder
* World Lake Database
49 (tall)

**49** (**førtini**, også skrevet *niogførti* på riksmål) er det naturlige tallet som kommer etter 48 og kommer før 50. 49 er et oddetall

49 er atomnummeret til Indium.

49 er XLIX i romertall.

## Annet
49 er et kvadrattall, det vil si at det kan skrives som n2 hvor *n* er et heltall, her 72.
50 (tall)

**50** (**femti**) er det naturlige tallet som kommer etter 49 og kommer før 51. 50 er et partall.

50 er atomnummeret til tinn.

50 er L i romertall.

## Annet
**50** er også:
*Antallet stater i USA og herav også antall stjerner i Det amerikanske flagget
*50 års ekteskap feires som gullbryllup.

## Femti på andre språk
* Spansk – *cincuenta*
* Fransk – *cinquante*
* Italiensk – *cinquanta*
* Tysk – *fünfzig*
* Nederlandsk – *vijftig*
* Portugisisk – *cinqüenta*
* Slovensk – *število*
* Dansk – *halvtreds*
* Japansk – *Go-ju*
* Finsk – *viisikymmentä*
* Svensk – *femtio*
* Kroatisk – *pedeset*
* Russisk – *пятьдесят (pyatidesyat)*
Norah Jones

**Norah Jones** (født 30. mars 1979) er en amerikansk pianist og sanger. Karrieren hennes begynte i 2002, da debutalbumet *[[Come Away with Me (Norah Jones-album)|Come Away with Me]]* ble solgt i 20 millioner eksemplarer og ga henne åtte Grammy Award-priser. Med dette er hun den kvinnelige artisten som har solgt flest album på verdensbasis siden 2000. I 2007 ble hennes tredje album, *[[Not Too Late]]* sluppet.

Norah Jones ble født som *Geetali Norah Jones Shankar* i New York, men byttet navn til Norah Jones da hun var 16. Hun er datter av den indiske sitarspilleren Ravi Shankar og Sue Jones. Hun vokste opp med moren, som flyttet til Dallas da Norah var fire. Jones begynte å synge i kor i kirken, ta pianotimer og prøvde en kort periode også å lære seg saksofon. Musikken hun spiller er en blanding av jazz, soul, country og folk.

## Diskografi
* 2001 &ndash; *[[First Sessions]]* (EP)
* 2002 &ndash; *[[Come Away with Me (Norah Jones-album)|Come Away with Me]]*
* 2003 &ndash; *[[New York City (album)|New York City]]* (med The Peter Malik Group)
* 2004 &ndash; *[[Feels Like Home]]*
* 2007 &ndash; *[[Not Too Late]]*
* 2009 &ndash; *[[The Fall (Norah Jones-album)|The Fall]]*
* 2012 &ndash; *[[Little Broken Hearts]]*
* 2016 &ndash; *[[Day Breaks]]*

## Priser
*Norah Jones har mottatt følgende grammy-priser:*

* 2003 Beste Popvokal på album &ndash; «Come Away with Me»
* 2003 Årets album &ndash; «Come Away with Me»
* 2003 Beste produksjonsalbum, ikke-klassisk &ndash; «Come Away with Me»
* 2003 Årets innspilling &ndash; «Don't Know Why»
* 2003 Beste kvinnelige popvokal-opptreden &ndash; «Don't Know Why»
* 2003 Årets sang &ndash; «Don't Know Why»
* 2003 Beste nykommer
* 2005 Beste popsamarbeid med vokaler &ndash; «Here We Go Again» (med Ray Charles)
* 2005 Beste kvinnelige popvokal-opptreden &ndash; «Sunrise»
* 2005 Årets innspilling &ndash; «Here We Go Again» (med Ray Charles)

## Referanser

## Eksterne lenker
* 
* 
* 
*
Eirik Oddsson

**Eirik Oddsson** (is. *Eiríkur Oddsson*) var en islandsk forfatter og historiker på siste halvdel av 1100-tallet. Han var forfatter av boken *[[Ryggjastykke]]* (norrønt *Hryggjarstykki*), en saga om den norske kongen Harald Gille og hans sønner. Nesten ingenting kjennes om Eirik Oddssons liv eller slekt. Ryggjastykke er en samtidssaga som dessverre har gått tapt, men Snorre Sturlason har gått god for den og benyttet deler i sin *[[Heimskringla|Saga om de norske kongene]]*. Den er også opptatt i *[[Morkinskinna]]*. Eiriks bok er en den første som skrev en saga om samtiden.

Eirik skrev sin bok en gang i 1160 og som av uviss grunn er blitt døpt til *Ryggjastykke*, det vil si «Ryggstykke». Verket omhandler de norske kongene mellom 1130–1139, en relativ kort periode på knappe ti år. Det var en urolig epoke i Norge hvor Harald Gille var konge, en av de omdiskuterte kongene som krevde kongsrett ved å hevde at Magnus Berrføtt var faren. Harald Gille ble myrdet i 1136 av en som krevde å være en bror av ham, Sigurd Slembe. 

Vi vet at Eirik Oddsson var en nøye historiker som faktisk reiste til Norge for å sjekke informasjonene og kildene sine. I Bergen snakket han med flere kyndige mennesker. Snorre skriver at 

:«Hall, som var sønn til legen Torgeir Steinsson, og var hirdmann hos kong Inge, var til stede da dette gikk for seg. Han fortalte det til Eirik Oddsson, som skeiv ned det som ble fortalt; Eirik skreiv den boka som ble kalt Ryggjastykke; i den boka blir det fortalt om Harald Gille og hans to sønner og om Magnus Blinde og om Sigurd Slembe helt til deres død. Eirik var en kyndig mann, og han var lenge i Norge den tida. Noe av det som ble fortalt, skeiv han ned slik som det ble sagt ham av Håkon Mage, lendmann til Haraldssønnene. Eirik nevner flere som fortalte ham om disse hendingene, kyndige og pålitelige menn, som var til stede, så de hørte og så det som gikk for seg. Og noe skreiv han etter det som han sjøl hadde sett eller hørt på.»

Andre kilder som Eirik Oddsson benyttet seg av var Einar Pålsson og Gudrid Birgersdatter, søster til Jo erkebiskop, som hadde fått det fortalt av Ivar biskop.

## Litteratur
* Sturlasson, Snorre, *Snorres kongesagaer*, Oslo 1979, (2) side 289, 292-294.
Skive

En **skive** kan betegne et tynt, flatt stykke eller plate, blant annet:

* Grammofonplate
* CD-plate
* Brødskive
** Smørbrød
* Ryggskive - bruskskiver mellom ryggvirvler
* Skyteskive - «Blink» for diverse skyteøvelser
* Urskive - se for eksempel solur eller armbåndsur
* Skive (mekanikk) - en enkel liten plate som en stoppskive eller sprengskive
* Bremseskive
* Dreieskive

## Geografi
* Skive kommune (1970–2006) – en tidligere kommune i Danmark
* Skive kommune – en kommune i Danmark
* Skive (by) – i denne kommunen

## Andre betydninger
* Skive (heraldikk) – et rundt symbol i våpenskjold
* Skive (vexillologi) – et rundt symbol i flagg
* Skive (mykologi) – Sporebærere hos skivesopper

## Se også
* Disk (peker)
* Plate (peker)
Leopard (heraldikk)

:*Se også  [[Leopard (andre betydninger)]]
«*'Leopard**» er en stilisert, [[grafisk]] [[figur]] som i [[våpenskjold]] og [[heraldikk]] betegner en [[løve (symbol)|løve]] som vender ansiktet mot tilskueren (''en face''). For øvrig er den heraldiske løven en stilisert jakt[[gepard]] med lite hode, smal midje og lang buskete hale.



Leoparder og leopardhoder finnes i våpen allerede fra [[middelalderen]] og de fleste [[europeisk]]e land, blant annet i våpen[[segl]]et til den norske stormannen ''[[Erling Vidkunsson]]'' (død 1355) av ''[[Giskeætten]]''. 

Det danske [[riksvåpen]] og [[kongevåpen]] har tre gående løver som tidligere, særlig i middelalderen, også kan finnes avbildet som leoparder.

En hel løve som vender ansiktet mot tilskueren, kan i [[blasonering]]er bli betegnet som "en leopardisert løve", slik som i [[kommunevåpen]]et til [[Giske]] fra 1985. Dette våpenet henspiller på Erling Vidkunssons segl fra 1343.

I [[slektsvåpen]] til de innvandrede, opprinnelig [[Tyskland|tyske]], slektene ''Beichmann'' og ''Brügmann'', er det et [[hjerteskjold]] med et [[krone]]t leopardhode. Våpen Brügmann er malt på gallerifronten i [[Solum]] kirke ved [[Skien]].

==Litteratur==
* [[H.J. Huitfeldt-Kaas]] m.fl.: «Norske [[segl|Sigiller]] fra Middelalderen», Oslo 1899-1950
*[[Hans Cappelen (1945-)|Hans Cappelen]]: «Norske slektsvåpen», [[Oslo]] 1969 (2. opplag Oslo 1976)
*[[Herman Leopoldus Løvenskiold|Herman L. Løvenskiold]]: «Heraldisk nøkkel», Oslo 1978
*Hans Cappelen og [[Knut Johannessen (1944-)|Knut Johannessen]]: «Norske kommunevåpen», Oslo 1987
* [[Jan Raneke]] ([[redaktør]]): «Nordisk heraldisk [[terminologi]]», [[Lund (by)|Lund]] 1987 (med heraldiske faguttrykk på bokmål og nynorsk)
* [[Harald Nissen (heraldiker)|Harald Nissen]] og Monica Aase: ''[http://urn.nb.no/URN:NBN:no-nb_digibok_2007111204053 Segl i Universitetsbiblioteket i Trondheim''] , [[Trondheim]] 1990

**Andre land'''
* Poul Bredo Grandjean: «Dansk Heraldik», København 1919 (bare dansk-norsk adelsheraldikk og i dag å anse som foreldet)
* le Baron Stalins: «Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch», Paris 1952
* Carl-Alexander von Volborth: «Alverdens heraldik i farver», Politikens Forlag, København 1972 (oversatt av Sven Tito Achen)
* Ottfried Neubecker: «Heraldik. Kilder, brug, betydning», København 1979 (oversatt og bearbeidet for Skandinavia av Nils G. Bartholdy)
* Carl-Alex. von Volborth: «Heraldry – Customs, Rules and Styles», Dorset 1981, side 27-28
* Carl-Alex. von Volborth: «The Art of Heraldry», Dorset 1987
* Magnus Bäckmark og Jesper Wasling: «Heraldiken i Sverige», Lund 2001
Come Away with Me (Norah Jones-album)

***Come Away with Me*** er debutalbumet til Norah Jones, og ble utgitt i 2002. Albumet er i hovedsak jazz, men med visse elementer av folk og soul. Jones' friske stemme fanget oppmerksomheten til kritikerne og platekjøperne verden over, og *Come Away with Me* solgte 20 millioner kopier på verdensbasis og vant 8 grammy-priser. Grammy-prisene var blant annet for «Record of the Year», «Album of the Year» og «Song of the Year».

## Sporliste

## Eksterne lenker
*
Sean Paul

**Sean Paul Ryans Francis Henriques** (født 9. januar 1973) er en jamaicansk dancehall og reggae-artist kjent under artistnavnet Sean Paul. Han debuterte i 1996 og har gitt ut fem album.

Moren til Sean er av engelsk og kinesisk opprinnelse, mens faren er av portugisisk opprinnelse. Hans andre og mest berømte album er *Dutty Rock* fra 2002. Hans tredje album heter *The Trinity* og ble gitt ut i 2006. De mest populære sanger er «Got 2 luv u», «We Be Burnin'», «Temperature», «Give it Up to Me» og «She doesn't mind»

Han har jobbet sammen med mange andre sangere som Busta Rhymes, Beyonce, Rihanna, Simple Plan, 
Kelly Rowland, Beenie man, Keyshia Cole og Alexis Jordan.

I det siste har Sean Paul fokusert veldig på å få Dancehall musikk ut i verden. Han har jobbet med mange dancehall og reggae artister som Stephen 'Di Genius' McGregor, Elephant man, Wayne Marshall, Busy Signal og en rekke andre navn. 

Sean Paul ga ut albumet "Tomahawk Technique" i 2012. Albumet inneholder blant annet sanger med gjesteartsiter som Alexis Jordan og Kelly Rowland.

## Diskografi
* *[[Stage One]]* (VP – 2000)
* *[[Dutty Rock]]* (VP / Atlantic – 2002)
* *[[The Trinity]]* (VP / Warner – 2005)
* *[[Imperial Blaze]], 2009
* *Tomahawk Technique, 2012
 
## Referanser


## Eksterne lenker
* 
* 
* 
*
UKA i Ås

**UKA i Ås** er Norges lengste kulturfestival og arrangeres i oktober hvert partallsår. 

Festivalen varer i 26 dager og har sitt utspring i revytradisjonen ved Den Høiere Landbruksskole paa Aas, som strekker seg tilbake til 1890-tallet. Den første UKE-festivalen ble arrangert i 1924, og kunne feire 100-årsjubileum i 2024.

Målet med festivalen har siden dens opprinnelse vært å samle inn penger til å drifte Studentsamfunnet i Ås gjennom det kommende året. Hele gjennomføringen utføres av frivillige studenter ved Norges miljø- og biovitenskapelige universitet.

I 2008 ble UKA i Ås kåret til Århundrets navn i Follo av leserne til Østlandets Blad, og i 2025 ble festivalen kåret til "Årets navn i Ås 2024" i Ås Avis.  

## UKErevyen
Under UKA i Ås blir en revy, UKErevyen, fremstilt flere ganger. Hver festival har en egen revy som er laget av studentene og fremført på Aud.Max, men før i tida også i Festsalen i Urbygningen og i Studentbygningen.

### Revyer 1924-2024

## Referanser


## Litteratur

* 

## Eksterne lenker
* 
* 
* UKEradio'n
Skive (heraldikk)

**Skive** som også er kalt en «kule» (svensk: *rundel*, engelsk: *roundel*, fransk: *tourteau*) er en sirkelrund, grafisk figur mye brukt i våpenskjold allerede fra middelalderen og i alle europeiske land.

Når skiven har tinkturer (det vil her si metallfarger) gull eller sølv, kalles den i blasoneringer ofte for en *mynt*, for eksempel i kommunevåpenet til Randaberg fra 1981 og Brunlanes fra 1985, begge med sølv mynter. Gull skive er i engelsk blasonering kalt *bezant*, sølv skive er kalt *plate*, mens skiver i andre tinkturer har andre betegnelser.

I tiden ca. 1600-1800 er en skive ofte avbildet i våpen med skyggelegging og perspektiv som en kule, og til dels er det da tilsiktet at figuren skal være en kule, for eksempel i sjøhelten Peter Wessel Tordenskiolds adelsvåpen.

Tre skiver inngår i *Munthe*s gamle slektsvåpen, som er avbildet på Arnstein Rønnings nettsted http://heraldikk.blogspot.com/. Skivene eller kulene er betegnet som "globuli" i blasoneringen på latin i adelspatentet fra 1755 for slekten von Munthe af Morgenstierne. I våpenavbildninger ses disse dels som flate skiver og dels som runde kuler.

## Litteratur
* Hans Cappelen  og Knut Johannessen: *Norske kommunevåpen*, Oslo 1987
* Hans Cappelen: *Norske slektsvåpen*, Oslo 1969 (2. opplag 1976)
Johannes 3,16

**Johannes 3,16** er et vers i Johannesevangeliet i Det nye testamentet i den kristne Bibelen. Verset blir også kalt «Den lille Bibelen» fordi det oppsummerer noen av de viktigste prinsippene i tradisjonell kristendom.

Verset er et utsagn av Jesus i den nattlige samtalen med den skriftlærde Nikodemus. Samtalen spenner over de første tjue versene av kapittel tre i Johannesevangeliet.

Bibelstedet brukes ofte for å fremheve grunntanken i kristendom. På kristne stevner kan det forekomme plakater og annet med teksten «3:16» eller «John 3:16», som er den engelske henvisningen til bibelstedet. «3:16» kan også brukes av enkeltpersoner som tegn på en kristen tro. Andre eksempler på bruk av tallkombinasjonen er *3,16 (Tre Seksten)*, navnet på en kristen bokhandel i Åsane utenfor Bergen, og Normisjons månedsmagasin *[[Agenda 3:16]]*.

Etter den nye gravferdsordningen av 2003 siteres alltid Johannes 3,16 i ordene som innleder gravferdshandlinger i Den norske kirken.

File:John 3 16 (7274249124).jpg|Amerikaner med tatoveringa «John 3:16» (engelsk forkortelse for «vers nummer 16 i kapittel 3 i Evangeliet etter Johannes»), et tegn på kristen tro.
File:Bench John 3 16.jpg|Kristen forkynnelse i form av «Den lille bibel» skrevet på en parkbenk i Antigua i Karibia. Den engelske ordlyden i sitatet er hentet fra King James Version.

## Referanser


## Eksterne lenker
*
Pezz

**Pezz** var et kanadisk  progressiveband som kom fra Mississauga, Ontario. De spilte sammen i seks år og utga ett album. Også et amerikansk pønkeband heter Pezz i dag.

## Historie
### Dannelsen av Pezz
Pezz ble dannet i Streetsville, som er en del av Mississauga, en av Torontos forsteder. I 1993 møtte Ben Kowalewicz, Jon Gallant og Aaron Solowoniuk Ian D'Sa «backstage» på et talent show på en videregående skole. Ian var med i et annet band, men de 4 ble raskt venner dannet senere Pezz. Pezz begynte å skrive sanger og fremføre dem. Først lokalt, deretter rundt om i Toronto. Pezz kom med sitt første album Watoosh! i 1998. Albumet er også til salgs i Tyskland, Østerrike og Sveits.

### Billy Talent
I 1999 fikk Pezz rettslige problemer på grunn av navnet. Et pønkeband fra Memphis, Tennessee brukte det samme navnet og hadde utgitt sin første plate i 1990. Det hele endte med at kanadiske Pezz endret navnet sitt til Billy Talent.

## Diskografi
**[[Watoosh!]]* (1998)

## Medlemmer
* Benjamin Kowalewicz – vokal
* Ian D'Sa – gitar
* Jon Gallant – bass
* Aaron Solowoniuk – trommer

## Eksterne lenker
*
Det tidlige Song-dynasti

**Det tidlige Song-dynasti** er en epoke i Kinas historie som varte fra 420 til 479 e.Kr. Etter Jin-dynastiets fall ble Kina delt i en nordlig og en sørlig sfære; det innleder Nord- og Sør-dynastienes tid (420-581). Av sør-dynastiene ble  Song-dynastiet det første. Det ble avløst av Qi-dynastiet (479-502). Song-dynastiet konfronterte i nord Det nordlige Wei-dynasti, som var blitt grunnlagt av de  nomadiske tuobaene.  Song Shu («Song-boken») er et kinesisk historieverk i 100 bind som beskriver det tidlige Song-dynasti.

## Dynastietss grunnleggelse
Jindynastiet (265–420) ble tidlig på 400-tallet plaget av bondeopprør, som senere ble slått med av Liu Yu, som også beseiret Sørlige Yan og Senere Qin. Liu Yu fikk mer og mer makt og i 420 avsatte han keiser Jin Gongdi, og gjorde seg selv til keiser Song Wudi over Songdynastiet, og innledet regjeringsperioden Yongchu.

Dynastiet ble kalt Liu Song etter grunnleggerens slektsnavn. Liu Song var den første av *sør-dynastiene*, og opprettelsen av Liu Song markerer starten av den krigerske epoke Nord- og Sør-dynastienes tid. 

Keiser Song Wudi gjennomførte en rekke reformer og gav lover for å løse problemene med grusomme jordeiere, styrket administrasjonen, og det skapte en meget velstående stat i perioden da hans sønn Song Wendi (regj. 424–453) regjerte. Parallelt med oppbyggelsen av regjeringen måtte keiserne stadig slå tilbake mot invaderende stammer fra nord. 

Keiser Song Wudi var taoist, og styrte landet etter taoistiske prinsipper. Til tross for dette blomstret buddhismen i landet. 

I keiser Wendis regjeringstid ble taoismen sterkere.

### Dynastiets fall
Xianbei-folket i nord i Nordlige Wei forente det nordlige Kina i 439 beveget seg deretter sørover. I år 450 ble Liu Song angrepet av Nordlige Weis hær på 100&nbsp;000 soldater bestående av infanteri og kavaleri. Liu Song ble kraftig svekket av krigen. 

Keiser Song Wendi ble myrdet kort etter, noe som førte til indre maktkamper i riket, og mange familiemord ble utført i kampen om makten. I 479 tok Xiao Daocheng, en general fra den keiserlige hær, makten over Song og utropte seg som keiser Gao og grunnla dynastiet Sørlige Qi.

Liu Song kontrollerte en stor del av territoriet sør for Gulelven, men området mellom Gulelven og Huaielven gikk tapt til Nordlige Wei under keiser Song Mingdi (regh. 465–472). Liu Songs hovedstad var Jiankang (dagens Nanjing).

## Herskere

## Referanser




## Litteratur
* 
* 

* Victor Cunrui Xiong, Historical Dictionary of Medieval China, Lanham, Scarecrow Press, coll. « Historical dictionaries of ancient civilizations and historical eras », 2009 ()
* David A. Graff, Medieval Chinese Warfare, 300-900, Londres et New York, Routledge, coll. « Warfare & History », 2002
* Albert E. Dien, Six Dynasties Civilization, New Haven, Yale University Press, coll. « Early Chinese civilization series », 2007
* Mark Edward Lewis, China Between Empires : The Northern and Southern Dynasties, Cambridge et Londres, Belknap Press of Harvard University Press, coll. « History of imperial China », 2009
Katthult

**Katthult** er en melodiøs pop-gruppe fra Elverum.

De gjorde seg bemerket på internett og fikk en stor internasjonal hit med «Weaker» i 1999, som igjen skulle føre til at låten «One Day» ble brukt i den amerikanske TV-serien *[[Felicity]]*.
I februar 2000 ble de kåret til månedens urørt av NRK P3s Urørt, noe som sikret dem en plass i programmet til  i Bergen måneden etter.
Deretter ble de A-listet hos NRK P3 og fikk stor oppmerksomhet fra aviser, radio og TV.
Bandets debutplate, som også het *Katthult*, kom i 2001 og har solgt over 15&nbsp;000 eksemplarer. For denne ble gruppen nominert til Spellemannprisen 2001 i klassen popgruppe.

Deres neste album, *Labrador*, ble spilt inn i Göteborg vinteren 2003, og ble sluppet i oktober. Albumet var produsert av Johan Forsman, kjent som produsent for bl.a. Håkan Hellström og The Soundtrack of Our Lives. Låten «Celebrate me» ble en stor radiohit.

Sommeren og høsten 2006 spilte bandet inn sitt tredje album, denne gang i Athletic Sound i Halden. Albumet er foreløpig ikke utgitt.

Bandet har blitt hedret med både Elverum kommunes kulturpris og Hedmark fylkeskommunes kulturpris

## Bandmedlemmer
*Aud Ingebjørg Barstad: vokal, fiolin, gitar 
*Kjetil Sæter: gitar, vokal 
*Bjørn Barstad: gitar, mandolin, vokal

## Diskografi
**Katthult* (2001)
**Labrador* (2003)

## Eksterne lenker
* 
* 
*
Namazu

**Namazu** (鯰) er en skapning fra japansk mytologi. Det er en kjempefisk som forårsaker jordskjelv. Namazu lever i gjørma under bakken, og voktes av guden Kashima.

Pokémonen Whiscash er basert på namazu.
Hisa-me

**Hisa-me** (氷雨 eller 必殺娘) er kvinnelige dødsdemoner i den japanske mytologiens underverden (Yomi).

## Trivia
* Den første skrivemåte av «hisa-me» (氷雨), er den tradisjonelle måten å skrive det på, men i dag brukes ofte den andre skrivemåten (必殺娘) for å unngå forvirring angående det japanske navnet *Hisame*.
Yomi

**Yomi** (黄泉) er det japanske ordet for *"underverden"*, hvor fryktelige skapninger vokter utgangene. Ifølge shintoistisk mytologi er det hit de døde ender opp, og når man først har inntatt et måltid her, er det umulig å returnerre til de dødeliges verden. Yomi er å sammenligne med Hades eller Helvete, og er mest kjent for å være det stedet Izanami trakk seg tilbake til etter sin død. Izanagi fulgte henne dit, og det var på vegen tilbake derfra at han i en renselsesprosess skapte Amaterasu, Susanoo, og Tsukiyomi.

Inngangen til Yomi ligger i Izumo-provinsen.